《游南雁荡》
宋代·范旻

尘劳最是爱山居，借得丹台半日余。
黄雪糁来松径满，白云飞去洞门虚。
扫苔有客题诗句，滴露无人校道书。
何日结巢依石室，早从湖海赋姨欤。

作者简介：范旻（936-981年），字贵参，大名府宗城人，宰相范质之子，十岁能属文。乾德中，以父荫为右千牛备身、太子司议郎，迁著作佐郎，转度支员外郎，判大理正事，知开封县。开宝九年，知淮南转运事。宋太祖言：今委卿以方面之重，凡除民隐、急军须之务，悉以便宜从事，无庸一一中履也。太平兴国初，召为工部郎中。钱俶献地后，以范旻为吏部考功郎中，权知两浙诸州军事。宋太宗北征太原，召为右谏议大夫、三司副使、掌吏部选事。师还，加给事中。坐受人请求擅市竹木入官，为王仁赡所发，贬房州司户，量移唐州。六年卒，年四十六。著有文集二十卷、《邕管记》三卷。